รายชื่อภาพยนตร์ที่ทำเงินสูงสุด
ภาพยนตร์ที่ทำเงินสูงสุด

ภาพยนตร์เรื่อง อวตาร ถูกยกให้เป็นภาพยนตร์ที่ทำเงินสูงสุดในบ็อกซ์ออฟฟิศ โดยทำเงินทั่วโลกมากกว่า 2.9 พันล้านดอลลาร์สหรัฐ  นับเฉพาะจากการฉายในโรงภาพยนตร์เท่านั้น ไม่รวมรายได้จากการขายโฮมวิดีโอและจากการฉายบนโทรทัศน์ ซึ่งอาจเป็นส่วนสำคัญของรายได้ ถ้าเอามารวมกันแล้ว อาจทำให้ไม่แน่ใจว่าภาพยนตร์เรื่องไหนประสบความสำเร็จมากที่สุด ภาพยนตร์เรื่อง ไททานิค ทำเงิน 1.2 พันล้านดอลลาร์สหรัฐ จากการจำหน่ายและการเช่าวิดีโอเทปและดีวีดี ซึ่งอีก 2.2 พันล้านดอลลาร์สหรัฐ ได้มาจากการฉายในโรงภาพยนตร์ ขณะที่ อวตาร ทำเงินจากการจำหน่ายของดีวีดีและบลูเรย์ 345 ล้านดอลลาร์สหรัฐ ในอเมริกาเหนือ และจำหน่ายได้ 30 ล้านหน่วยทั่วโลก เมื่อรวมกันแล้ว ภาพยนตร์ทั้งสองเรื่องทำเงินมากกว่า 3 พันล้านดอลลาร์สหรัฐ รายได้จากการขายสิทธิ์ในการฉายในโทรทัศน์ มักจะเพิ่มรายได้จากเดิมประมาณ 20–25% ไททานิค ทำเงินได้ 55 ล้านดอลลาร์สหรัฐจากการขายสิทธิ์ในการฉายในโทรทัศน์ให้กับ เอ็นบีซี และ เอชบีโอ คิดเป็น 9% ของรายได้ในอเมริกาเหนือ
ภาพยนตร์นั้นถูกใช้เป็นอสังหาริมทรัพย์เชิงพาณิชย์ เพราะนอกจากจะทำเงินจากการฉายในโรงภาพยนตร์แล้ว ชื่อของภาพยนตร์ยังสามารถนำไปดัดแปลงเป็นสื่อต่าง ๆ เช่น เดอะไลอ้อนคิง (1994) ที่ทำเงินมากกว่า 2 พันล้านดอลลาร์สหรัฐจากบ็อกซ์ออฟฟิศและโฮมวิดีโอ แต่เทียบไม่ได้กับรายได้จากการแสดงละครเวทีที่ทำเงินได้ 8 พันล้านดอลลาร์สหรัฐทั่วโลก และทำเงินมากกว่า 3 พันล้านดอลลาร์สหรัฐจากการขายสินค้าจากภาพยนตร์ดังกล่าว ขณะที่ 4 ล้อซิ่ง...ซ่าท้าโลก ของพิกซาร์ ทำเงินจากการฉายในโรงภาพยนตร์ได้ 462 ล้านดอลลาร์สหรัฐ ถือว่าค่อนข้างน้อยเมื่อเทียบกับภาพยนตร์เรื่องอื่น ๆ ของพิกซาร์ แต่ทำเงินจากการขายสินค้าได้มากกว่า 8 พันล้านดอลลาร์สหรัฐในช่วง 5 ปี หลังภาพยนตร์ฉายเมื่อปี ค.ศ. 2006 ทอย สตอรี่ 3 เป็นภาพยนตร์ของพิกซาร์ที่ทำเงินได้ 1 พันล้านดอลลาร์สหรัฐ แต่ขายสินค้าทำเงินได้เกือบ 1 หมื่นล้านดอลลาร์สหรัฐ
ในตารางนี้ ภาพยนตร์เรียงลำดับตามจำนวนเงินที่ทำได้จากการฉายในโรงภาพยนตร์และอันดับสูงสุดที่เคยทำได้ มีภาพยนตร์เจ็ดเรื่องที่ทำเงินได้มากกว่า 2 พันล้านดอลลาร์สหรัฐ โดย อวตาร อยู่อันดับสูงสุด ภาพยนตร์ทั้งหมดเคยฉายในโรงภาพยนตร์ (รวมถึงการฉายใหม่) ในศตวรรษที่ 21 และภาพยนตร์ที่ไม่ได้ฉายในช่วงเวลานี้จะไม่ปรากฏในตาราง เนื่องจากอัตราเงินเฟ้อของราคาตั๋ว, ขนาดประชากรและแนวโน้มการซื้อตั๋วนั้นไม่ได้นำมาพิจารณา
| อันดับ | สูงสุด | ชื่อ | ทำเงินทั่วโลก | ปี | อ้างอิง |
| --- | --- | --- | --- | --- | --- |
| 1 | 1 | อวตาร | $2,923,706,026 | 2009 |  |
| 2 | 1 | อเวนเจอร์ส: เผด็จศึก | $2,797,501,328 | 2019 |  |
| 3 | 3 | อวตาร: วิถีแห่งสายน้ำ | $2,320,250,281 | 2022 |  |
| 4 | 1 | ไททานิค | T$2,257,844,554 | 1997 |  |
| 5 | 5 | นาจา 2 † | $2,085,511,921 | 2025 |  |
| 6 | 3 | สตาร์ วอร์ส: อุบัติการณ์แห่งพลัง | $2,068,223,624 | 2015 |  |
| 7 | 4 | อเวนเจอร์ส: มหาสงครามล้างจักรวาล | $2,048,359,754 | 2018 |  |
| 8 | 6 | สไปเดอร์แมน: โน เวย์ โฮม | $1,922,598,800 | 2021 |  |
| 9 | 8 | มหัศจรรย์อารมณ์อลเวง 2 | $1,698,863,816 | 2024 |  |
| 10 | 3 | จูราสสิค เวิลด์ | $1,671,537,444 | 2015 |  |
| 11 | 7 | เดอะไลอ้อนคิง | $1,656,943,394 | 2019 |  |
| 12 | 3 | ดิ อเวนเจอร์ส | $1,518,815,515 | 2012 |  |
| 13 | 4 | เร็ว...แรงทะลุนรก 7 | $1,515,341,399 | 2015 |  |
| 14 | 11 | ท็อปกัน: มาเวอริค | $1,495,696,292 | 2022 |  |
| 15 | 10 | ผจญภัยปริศนาราชินีหิมะ | $1,450,026,933 | 2019 |  |
| 16 | 14 | บาร์บี้ | $1,445,638,421 | 2023 |  |
| 17 | 5 | อเวนเจอร์ส: มหาศึกอัลตรอนถล่มโลก | $1,402,809,540 | 2015 |  |
| 18 | 15 | เดอะ ซูเปอร์มาริโอบราเธอร์ส มูฟวี่ | $1,361,992,475 | 2023 |  |
| 19 | 9 | แบล็ค แพนเธอร์ | $1,347,280,838 | 2018 |  |
| 20 | 3 | แฮร์รี่ พอตเตอร์กับเครื่องรางยมทูต ภาค 2 | $1,342,139,727 | 2011 |  |
| 21 | 20 | เดดพูล & วูล์ฟเวอรีน | $1,338,073,645 | 2024 |  |
| 22 | 9 | สตาร์ วอร์ส: ปัจฉิมบทแห่งเจได | $1,332,539,889 | 2017 |  |
| 23 | 12 | จูราสสิค เวิลด์ อาณาจักรล่มสลาย | $1,308,473,425 | 2018 |  |
| 24 | 5 | ผจญภัยแดนคำสาปราชินีหิมะ | F$1,290,000,000 | 2013 |  |
| 25 | 10 | โฉมงามกับเจ้าชายอสูร | $1,263,521,126 | 2017 |  |
| 26 | 15 | รวมเหล่ายอดคนพิทักษ์โลก 2 | $1,242,805,359 | 2018 |  |
| 27 | 11 | เร็ว...แรงทะลุนรก 8 | F8$1,238,764,765 | 2017 |  |
| 28 | 5 | ไอรอนแมน 3 | $1,214,811,252 | 2013 |  |
| 29 | 10 | มินเนี่ยน | $1,159,444,662 | 2015 |  |
| 30 | 12 | กัปตันอเมริกา: ศึกฮีโร่ระห่ำโลก | $1,153,337,496 | 2016 |  |
| 31 | 20 | อควาแมน เจ้าสมุทร | $1,148,528,393 | 2018 |  |
| 32 | 2 | มหาสงครามชิงพิภพ | $1,147,997,407 | 2003 |  |
| 33 | 24RK | สไปเดอร์แมน: ฟาร์ ฟรอม โฮม | $1,132,679,685 | 2019 |  |
| 34 | 23RK | กัปตัน มาร์เวล | $1,128,274,794 | 2019 |  |
| 35 | 5RK | ทรานส์ฟอร์เมอร์ส 3 | $1,123,794,079 | 2011 |  |
| 36 | 7 | พลิกรหัสพิฆาตพยัคฆ์ร้าย 007 | $1,108,569,499 | 2012 |  |
| 37 | 10 | ทรานส์ฟอร์เมอร์ส 4: มหาวิบัติยุคสูญพันธุ์ | $1,104,054,072 | 2014 |  |
| 38 | 7 | แบทแมน อัศวินรัตติกาลผงาด | $1,081,169,825 | 2012 |  |
| 39 | 31 | โจ๊กเกอร์ | $1,074,458,282 | 2019 |  |
| 40 | 32 | สตาร์ วอร์ส: กำเนิดใหม่สกายวอล์คเกอร์ | $1,074,144,248 | 2019 |  |
| 41 | 30 | ทอย สตอรี่ 4 | $1,073,394,593 | 2019 |  |
| 42 | 4TS3 | ทอย สตอรี่ 3 | $1,066,970,811 | 2010 |  |
| 43 | 3 | สงครามปีศาจโจรสลัดสยองโลก | $1,066,179,747 | 2006 |  |
| 44 | 44 | โมอาน่า 2 † | $1,057,888,242 | 2024 |  |
| 45 | 20 | โร้ค วัน: ตำนานสตาร์ วอร์ส | $1,057,420,387 | 2016 |  |
| 46 | 34 | อะลาดิน | $1,050,693,953 | 2019 |  |
| 47 | 2 | สตาร์ วอร์ส เอพพิโซด 1 ภัยซ่อนเร้น | $1,046,515,409 | 1999 |  |
| 48 | 6 | ผจญภัยล่าสายน้ำอมฤตสุดขอบโลก | $1,045,713,802 | 2011 |  |
| 49 | 1 | จูราสสิค พาร์ค กำเนิดใหม่ไดโนเสาร์ | $1,037,535,230 | 1993 |  |
| 50 | 24 | มิสเตอร์แสบ ร้ายเกินพิกัด 3 | $1,034,800,131 | 2017 |  |
เมื่อปี 2019 บ็อกซ์ออฟฟิศโมโจบันทึกอย่างถูกต้องว่า ไททานิค ทำเงิน 1.843 พันล้านดอลลาร์สหรัฐจากการฉายครั้งแรก, 344 ล้านดอลลาร์สหรัฐจากการฉายใหม่ในรูปแบบสามมิติในปี 2012 และอีก 692,000 ดอลลาร์สหรัฐจากการฉายแบบจำกัดในปี 2017 รวมแล้วทำเงิน 2.187 พันล้านดอลลาร์สหรัฐ หลังการฉายแบบจำกัดในปี 2020 บ็อกซ์ออฟฟิศโมโจได้เพิ่มเงิน 7 ล้านดอลลาร์สหรัฐให้กับยอดทำเงินรวมจากการฉายครั้งแรกอย่างไม่ถูกต้อง ปลายปี 2021 บ็อกซ์ออฟฟิศโมโจได้แก้ไขยอดทำเงินรวมจากการฉายครั้งแรก แต่เพิ่มตัวเลข 7 ล้านดอลลาร์สหรัฐให้กับยอดรวมจากการฉายใหม่ทั้งในปี 2012 และ 2017 ทำให้ยอดรวมเพิ่มอีก 14 ล้านดอลลาร์สหรัฐเป็น 2.202 พันล้านดอลลาร์สหรัฐอย่างไม่ถูกต้อง ช่วงต้นปี 2023 บ็อกซ์ออฟฟิศโมโจได้แก้ไขยอดรวมสำหรับการฉายใหม่ในปี 2017 ทำให้ยอดทำเงินรวมลดลงมาที่ 2.195 พันล้านดอลลาร์สหรัฐ แต่ยังคงมีข้อผิดพลาดในยอดเงินจากการฉายใหม่ในปี 2012
เดอะนัมเบอส์ยังมีตัวเลขที่ไม่ถูกต้องที่บันทึกไว้สำหรับยอดทำเงินรวม เดอะนัมเบอส์ไม่ได้บันทึกยอดทำเงินจากการฉายในแต่ละครั้ง แต่มียอดทำเงินรวมที่บันทึกเป็น 2.186 พันล้านดอลลาร์สหรัฐในเดือนกันยายน 2014 (ประมาณ 1.843 พันล้านดอลลาร์สหรัฐสำหรับการฉายครั้งแรกและ 343.6 ล้านดอลลาร์สหรัฐสำหรับการฉายใหม่ในรูปแบบสามมิติ) ไม่กี่สัปดาห์ต่อมา เดอะนัมเบอส์นับยอดทำเงินรวมเพิ่มขึ้นเป็น 2.208 พันล้านดอลลาร์สหรัฐโดยไม่มีคำอธิบาย
Fบ็อกซ์ออฟฟิศโมโจ หยุดอัปเดตรายได้ทั้งหมดของ ผจญภัยแดนคำสาปราชินีหิมะ ไปเมื่อเดือนสิงหาคม ค.ศ. 2014 ในขณะที่ภาพยนตร์กำลังฉายอยู่ ซึ่งจำนวนเงินในตารางได้รวมของประเทศอื่นๆ ที่กำลังฉายอยู่จนถึงปลายปี ค.ศ. 2015 ได้แก่ ญี่ปุ่น, ไนจีเรีย, สเปน, สหราชอาณาจักรและเยอรมนี แต่ไม่รวมของประเทศตุรกี, ไอซ์แลนด์, บราซิลและออสเตรเลีย ที่ทำเงินได้ไม่กี่แสนดอลลาร์สหรัฐ และภาพยนตร์ได้ฉายอีกครั้งที่สหราชอาณาจักรเมื่อเดือนธันวาคม ค.ศ. 2017 พร้อมกับ โอลาฟกับการผจญภัยอันหนาวเหน็บ ซึ่งทำเงินได้ 1,655,398 ดอลลาร์สหรัฐ รวมจำนวนเงินทั้งหมดแล้วปัดเศษไปอีก 1 ล้านดอลลาร์สหรัฐ เพื่อชดเชยความคลาดเคลื่อนของตัวเลข
F8ในกรณีของ เร็ว...แรงทะลุนรก 8 จำนวนเงินนั้นนำตัวเลขมาจาก บ็อกซ์ออฟฟิส แทนที่จะเป็นแหล่งข้อมูลปกติ ก็คือ บ็อกซ์ออฟฟิศโมโจ หลังจากพบความไม่ปกติในจำนวนตัวเลขจากเว็บดังกล่าว จำนวนเงินที่ทำได้หลังเข้าฉายลดลงอย่างมาก เช่น รายได้จากประเทศอาร์เจนตินาสร้างผลกระทบมากที่สุด ทำให้ยอดทำเงินทั่วโลกลดลง
RKมีการปรับรายได้ของ มหาสงครามชิงพิภพ ในปี ค.ศ. 2019 ทำให้อันดับสูงสุดของ สไปเดอร์-แมน ฟาร์ ฟรอม โฮม, กัปตัน มาร์เวล และ ทรานส์ฟอร์เมอร์ส 3 ลดลงมาหนึ่งอันดับ ตามที่ปรากฏในแหล่งข้อมูล
TS3บ็อกซ์ออฟฟิศโมโจได้แก้ไขรายได้ภาพยนตร์ของพิกซาร์เมื่อเดือนสิงหาคม ค.ศ. 2016 ส่งผลให้รายได้ของ ทอย สตอรี่ 3 เปลี่ยนจาก 1.063 พันล้านดอลลาร์สหรัฐ เป็น 1.067 พันล้านดอลลาร์สหรัฐ และยังทำให้อันดับสูงสุดที่เคยทำได้จากอันดับที่ 5 เป็นอันดับที่ 4 เหนือกว่า สงครามปีศาจโจรสลัดสยองโลก หลังจากฉายจบแล้ว